Els accessos i eixides a Burjassot per les places de El Pouet i de Sant Joan de Ribera romandran tancats, durant 5 dies, per obres d’asfaltat
2025-07-24

Amb motiu de l’inici de les obres d’asfaltat pendents en la Plaça de El Pouet, des de dilluns que ve dia 13, a partir de les 9 h, i fins al divendres 17 de febrer, tots dos dies inclusivament, es veurà afectat el trànsit d’entrada a Burjassot per la citada plaça, cap al carrer Mestre Lope, que també estarà tallat al trànsit, així com l’entrada per la Plaça de Sant Joan de Ribera, en direcció als carrers Carolina Álvarez, Bisbe Muñoz i Jorge Juan.

En aquest període de temps, l’entrada al municipi s’haurà de realitzar per la Ronda del Castell i, després, continuar el desplaçament bé pel carrer Huertas per a accedir al centre històric, havent-se canviat de sentit per a això el carrer Carolina Álvarez; o bé pel carrer Pintor Goya fins al carrer Navarra. Es repeteix doncs l’esquema de trànsit rodat que ja es va utilitzar en l’anterior tall de trànsit, en la mateixa zona, per les obres de canalització, realizades després del Nadal.

En el cas de les eixides de Burjassot, el carrer Blasco Ibáñez també es tancarà al trànsit a l’altura de l’antic Mercat Municipal, havent d’eixir del municipi pel carrer Josep Carrau per a agafar Marià Benlliure i circular en paral·lel a les vies del metro, fins a l’accés a la ronda Nord.

Les obres de conversió en zona de vianants de la Plaça el Pouet estan arribant a la seua fi i, en tot just unes setmanes, la seua transformació serà una realitat, convertint-se en un punt de trobada del veïnat, lliure de trànsit rodat.